Държавен вестник, бр. 100, 2023 г., стр. 13

БРОЙ  100	
Д Ъ Р Ж А В Е Н  В Е С Т Н И К 	
СТР.  13  
освен когато това е невъзможно, да предлагат 
чрез уебсайтове с нетърговска цел електронен 
достъп до обекти извън търговско обрaщение 
от постоянните им архиви и колекции, за 
управлението на които не е регистрирана 
представителна организация за колективно 
управление на права.
(2) При упражняване на правото по ал. 1 
оправомощените лица може да извършват и 
действията по чл. 18, ал. 2, т. 1, 3, 5, 6 и 7, 
чл. 70, чл. 71, чл. 90д, чл. 93в, ал. 1 и чл. 93е, 
ал. 1 според естеството на обекта на закрила 
и доколкото е необходимо за неговите цели.
(3) Носителят на правото може да изключи 
занапред прилагането на ал. 1 по отношение 
на съответния обект на закрила по всяко 
време с писмено предизвестие от 6 месеца.
(4) Използването на обекти извън търговско 
обращение при условията на ал. 1 и 2 се приема 
за извършено на територията на Република 
България, когато упражняващото правото 
лице е установено в Република България.
(5) Разпоредбите на този член не ограни-
чават упражняването на правото на свободно 
използване на произведения, други обекти на 
закрила или части от тях в съответствие с 
предвиденото в този закон.
Проучване
Чл. 71м. (1) Лицата по чл. 26ж, ал. 3, т. 3 
и 4 извършват проучване в съответствие с 
чл. 71и, ал. 1 дали произведенията или другите 
обекти на закрила, за които възнамеряват да 
получат разрешение за ползване при условията 
на чл. 71к, съответно до които възнамеряват 
да предлагат електронен достъп при условията 
на чл. 71л, са извън търговско обращение.
(2) Лицата по чл. 26ж, ал. 3, т. 3 и 4 поддър-
жат документация за проведеното проучване 
и за резултатите от него.
(3) В хода на проучването по ал. 1 лицата 
по чл. 26ж, ал. 3, т. 3 и 4 може да провеждат 
консултации с министъра на културата и с 
регистрираните организации за колективно 
управление на права за съответните категории 
права, видове права, произведения и други 
обекти на закрила.
Оповестяване на информация за обектите 
извън търговско обращение
Чл. 71н. (1) Организациите за колективно 
управление на права, съответно лицата по 
чл. 26ж, ал. 3, т. 3 и 4, изпращат на министъра 
на културата най-малко 6 месеца предвари-
телно следната информация за обектите извън 
търговско обращение, за които възнамеряват 
да отстъпят права при условията на чл. 71к, 
съответно до които възнамеряват да предлагат 
електронен достъп при условията на чл. 71л, 
а именно:
1. данни за идентификацията на обектите 
извън търговско обращение;
2. информация за възможностите за носи-
телите на права, предвидени в чл. 71к, ал. 4 
и чл. 71л, ал. 3;
3. когато е приложимо – наличната инфор-
мация за страните по договора за отстъпване 
на права, териториалния му обхват и разре-
шените форми на използване.
(2) Министърът на културата или опра-
вомощен от него заместник-министър след 
получаване на информацията по ал. 1 я пре-
праща на Службата на Европейския съюз за 
интелектуалната собственост в съответствие 
с Регламент (ЕС) № 386/2012 на Европейския 
парламент и на Съвета от 19 април 2012 г. 
за възлагане на Службата за хармонизация 
във вътрешния пазар (марки, дизайни и мо-
дели) на задачи, свързани с гарантирането 
на спазването на правата на интелектуална 
собственост, включително обединяването на 
представители на публичния и частния сектор 
в Европейска обсерватория за нарушенията на 
правата на интелектуална собственост (ОВ, 
L 129/1 от 16 май 2012 г.).
(3) До доказване на противното се предпо-
лага, че е извън търговско обращение обект 
на закрила, за който е била оповестена пред-
видената информация по реда на ал. 1 и 2 и 
носителят на правото не е изразил несъгласие 
с това в шестмесечен срок от оповестяването.
(4) Организация за колективно управле-
ние, която отстъпва права при условията на 
чл. 71к, оповестява на интернет страницата 
си информацията по ал. 1 на български и на 
английски език. Такова задължение имат и 
лицата по чл. 26ж, ал. 3, т. 3 и 4 по отношение 
на обектите на закрила, до които тези лица 
възнамеряват да предлагат електронен достъп 
при условията на чл. 71л.
Обекти извън търговско обращение, свър-
зани с трета държава
Чл. 71о. (1) Разпоредбите на чл. 71к и 71л не 
се отнасят за групи от произведения и други 
обекти извън търговско обращение, за които 
по време на проучването по чл. 71м, ал. 1 
се установи, че са свързани с трета държава 
така, както е определено в ал. 2, освен ако 
организацията за колективно управление е 
представителна за носителите на права от 
тази трета държава.
(2) Правилото на ал. 1 се прилага по от-
ношение на следните обекти извън търговско 
обращение:
1. произведения и други обекти на закрила, 
които са били публикувани за първи път в 
трета държава или ако не са били публику-
вани, са били излъчени за първи път в трета 
държава, с изключение на филми и други 
аудио-визуални произведения;
2. филми и други аудио-визуални произ-
ведения, когато седалището или обичайното 
място за пребиваване на продуцента им се 
намира в трета държава;